Domowina swěśi swój 100. narodny źeń
Južo w lěśe 2006 jo wujšła brošurka, kenž ma nimskorěcny titel „W znamjenju lipowego łopjena – Domowina - Zwězk Łužyskich Serbow z.t. na droze k stolětnemu wobstaśeju 1912- 2012“. Kniglicki pśedstajaju Domowinu ako reprezentantku serbskego luda a teke ako kšywowy zwězk serbskich towaristwow. Pśi tom se pśedstajaju ze słowom a wobrazom Rěcny centrum Witaj, Serbske šulske towaristwo, Zwězk serbskich wuměłcow, Zwězk serbskich rucnikarjow a pśedewześarjow, wědomnostne towaristwo Maśica Serbska, młoźinske towaristwo Pawk a Towaristwo za spĕchowanje serbskego kulturnego a informaciskego centruma w Barlinju SKI.
Za swěźeńske lěto wuzwólony wuběrk „Domowina 2012” jo něnto w połnem źěle. Dnja 13. oktobra dej byś wjelike swěźeńske zarědowanje w měsćańskej hali we Wórjejcach, źož su Domowinu załožyli. K tomu stej teke wobej ministerskej prezidenta kraja Bramborskeje a Lichego stata Sakskeje pśepšosonej. Južo źeń do togo, dnja 12. oktobra, jo planowane wuznamjenjeńske zarědowanje za lawreatow cesnego znamužka a Myta Domowiny. How se cesće wósoby, ako su se we Domowinje za serbsku rěc a kulturu zasajźowali a se za Domowinu angažěrowali.
W Dolnej Łužycy stakim buźo se Domowina prezentěrowaś na Bramborskem dnju, ako buzó tenraz w Lubnjowje, kóńc tyźenja, dnja 1. a 2. septembra 2012, a nejskerjej teke dwa tyźenja pótom na žnjownem swěźenju w Dešnje. Teke 5. Serbski swěźeń w ramiku měsćańskego swěźenja w Chóśebuzu, dnja 23. junija 2012, stoj w znamjenju „100 lět Domowina”.
(Feedreader notwendig)
pol_Latn szl_Latn szl_Latn hrv_Latn deu_Latn